Ramučių tiltas

Ramučių tiltas – tiltas Šilutės rajone, Gardamo seniūnijoje, Ramučių kaime, nutiestas kelyje  per Tenenį, 6 km į rytus nuo kelio  ties Žemaitkiemiu, 5 km į vakarus nuo Gardamo. Aukščiau tilto už 100 m stovi Ramučių tvenkinio užtvanka.

Tenenį kertantis tiltas išlaikęs originalią, arkinio tilto konstrukciją, vienos angos, su 21,3 m ilgio tarpatramiu, apie 30 m bendro ilgio.Ramučių tiltas maps.lt Pastaraisiais metais, po 2012 m., tiltas buvo remontuojamas, padidintas eismo saugumas: prieigose kelkraščiuose iškirsti seni medžiai, ant tilto įrengti plieniniai atitvarai, šiuolaikiniai profiliuoti turėklai pakeitė buvusias ažūrines metalines tvoreles. Tiltu ribojamas eismas: prieigose pastatyti kelio ženklai, įspėjantys apie kelio susiaurėjimą ir priešpriešinio eismo pirmenybę.Ramučių tiltas Google Street View 2021-04 Ant tilto paklotas asfaltbetonis, už jo prasideda žvyrkelis.

 Istorija 

Ramučiuose arkinis tiltas pastatytas 1902 m. Betonines konstrukcijas gamino vokiečių kompanija Windschild & Langelott iš Dresdeno.

1976 m. Tenenys tilto prieigose aukštupyje buvo užtvenktas, suformuotas tvenkinys.

 Šaltiniai 

 Nuorodos 

 Ramutter Bilderbogen 
 Ramutten (Kr.Heydekrug) wiki.genealogy.net


Kategorija:Ramučiai (Šilutė)
Kategorija:Šilutės rajono tiltai
Kategorija:Lietuvos arkiniai tiltai